
RAPORT  COMUN
asupra proiectului de Lege privind aprobarea Ordonanţei Guvernului nr.24/2008 pentru modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolari şi elevii din clasele I-IV din învăţământul de stat şi confesional


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru învăţământ, ştiinţă, tineret şi sport au fost sesizate spre dezbatere, în fond, cu proiectul de Lege privind aprobarea Ordonanţei Guvernului nr.24/2008 pentru modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolari şi elevii din clasele I-IV din învăţământul de stat şi confesional, trimis cu adresa nr.PL-x 130 din 18 februarie 2009, înregistrată cu nr.26/243 şi, respectiv cu nr.29/123 din 19 februarie 2009. 
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.



Senatul, în calitate de primă Cameră sesizată, a adoptat proiectul de Lege, în şedinţa din 16 februarie 2009.



Consiliul Legislativ, prin avizul nr.1001/27.08.2008, a avizat favorabil proiectul de Lege.



Comisia pentru buget, finanţe şi bănci, prin avizul nr.22/152/5.03.2009, a avizat favorabil proiectul de Lege.



Comisia juridică, de disciplină şi imunităţi, prin avizul nr.Pl.x 130 din 3 martie 2009, a avizat favorabil proiectul de Lege.


Prezentul proiect de Lege are ca obiect de reglementare modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolarii şi elevii din clasele I-IV din învăţământul de stat şi confesional.

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de Lege, în şedinţa din 24 martie 2009. Membrii Comisiei pentru învăţământ, ştiinţă, tineret şi sport au examinat proiectul de Lege susmenţionat, în şedinţa din 18 martie 2009. 


La dezbaterea proiectului de Lege au participat, în calitate de invitaţi, în baza prevederilor art.54 şi 55 din Regulamentul Camerei Deputaţilor, republicat:

· doamna prof.univ.dr.ing. Ecaterina Andronescu – ministru din partea Ministerului Educaţiei, Cercetării şi Inovării;

· doamna Oana Adriana Badea – secretar de stat din partea Ministerului Educaţiei, Cercetării şi Inovării;

· doamna Tatiana Tudor – consilier din partea Ministerului Finanţelor Publice;

· doamna Loredana Butean – consilier din partea Ministerului Finanţelor Publice.



Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi, iar din numărul total de  31 membri ai Comisiei pentru învăţământ, ştiinţă, tineret şi sport au participat la dezbateri 24 deputaţi.
 

În urma examinării iniţiativei legislative şi a opiniilor exprimate de către membrii celor două Comisii, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectului de Lege privind aprobarea Ordonanţei Guvernului nr.24/2008 pentru modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolari şi elevii din clasele I-IV din învăţământul de stat şi confesional, cu amendamentele admise, care sunt redate în Anexa la prezentul raport.


În raport cu obiectul şi conţinutul reglementării, proiectul de Lege face parte din categoria legilor ordinare.




PREŞEDINTE,


   
     

PREŞEDINTE,
        

       Sulfina BARBU

    
 
Prof.univ.dr. Cristian Sorin DUMITRESCU

  SECRETAR,

   
    Mihai Cristian APOSTOLACHE


      
         Mihai RADAN
Consilier parlamentar:











Expert parlamentar:

Sofia CHELARU












Ioana Florina MÎNZU
Anexa

AMENDAMENTE ADMISE

	Nr.

crt.
	Text iniţial
	Text Senat
	Textul propus de Comisie (autorul amendamentului)
	Motivarea amendamentului propus

	1.
	---
	LEGE

privind aprobarea Ordonanţei Guvernului nr.24/2008 pentru modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolarii şi elevii din clasele I-IV din învăţământul de stat şi confesional

	Nemodificat.
	

	2.
	---
	ARTICOL UNIC.-  Se aprobă Ordonanţa Guvernului nr.24/2008 pentru modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolarii şi elevii din clasele I-IV din învăţământul de stat şi confesional, emisă în temeiul art.1 pct.I.4 din Legea nr.142/2008 privind abilitarea Guvernului de a emite ordonanţe, publicată în Monitorul Oficial al României, Partea I, nr.626 din 28 august 2008. 


	ARTICOL UNIC.-  Se aprobă Ordonanţa Guvernului nr.24/2008 pentru modificarea alin.(2) al art.1 din Legea nr.509/2006 privind acordarea de miere de albine ca supliment nutritiv pentru preşcolarii şi elevii din clasele I-IV din învăţământul de stat şi confesional, adoptată în temeiul art.1 pct.I.4 din Legea nr.142/2008 privind abilitarea Guvernului de a emite ordonanţe, publicată în Monitorul Oficial al României, Partea I, nr.626 din 28 august 2008.
	Respectarea normelor de tehnică legislativă.

	3. 
	ORDONANŢĂ pentru modificarea alin.(2) al art.1 al art.1 din Legea nr.509/2006 privind acordarea de miere de albine ca supliment nutritiv pentru preşcolarii şi elevii din clasele I-IV din învăţământul de stat şi confesional

	Nemodificat.
	Nemodificat.


	

	4.
	Art.I. – Alineatul (2) al articolului 1 din Legea nr.509/2006 privind acordarea de miere de albine ca supliment nutritiv pentru preşcolari şi elevii din clasele I-IV din învăţământul de stat şi confesional, publicată în Monitorul Oficial al României, Partea I, nr.18 din 11 ianuarie 2007 se modifică şi va avea următorul cuprins:

(2) Drepturile prevăzute la alin.(1) se acordă începând cu 1 ianuarie 2009, din bugetele locale ale comunelor, oraşelor, municipiilor, sectoarelor municipiului Bucureşti, judeţelor şi municipiului Bucureşti, după caz, din sumele defalcate din unele venituri ale bugetului de stat, alocate cu această destinaţie.”

	Nemodificat.


	Nemodificat.


	

	5.
	Art.II. – Normele de aplicare prevăzute la art.1 alin.(4) din Legea nr.509/2006, astfel cum a fost modificată prin prezenta ordonanţă, se elaborează de Ministerul Internelor şi Reformei Administrative, împreună cu Ministerul Educaţiei Cercetării şi Tineretului, în termen de 60 de zile de la data intrării în vigoare a prezentei ordonanţe şi se aprobă prin hotărâre a Guvernului.
	Nemodificat.
	Nemodificat.
	

	6.
	Art.III. – Prezenta ordonanţă de urgenţă intră în vigoare la trei zile de la data publicării în Monitorul Oficial al României, Partea I.

	Nemodificat.


	Nemodificat.


	





PREŞEDINTE,


   
     

PREŞEDINTE,

        

       Sulfina BARBU

    
 
Prof.univ.dr. Cristian Sorin DUMITRESCU


  

SECRETAR,

                 
        

  
SECRETAR,

   
    Mihai Cristian APOSTOLACHE


      
         
Mihai RADAN

Consilier parlamentar:











Expert parlamentar:

Sofia CHELARU












Ioana Florina MÎNZU

PAGE  
1

